Obec Dačov Lom je samostatný územný samosprávny a správny celok Slovenskej republiky, združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými finančnými prostriedkami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

**Identifikačné údaje**

Názov: Obec Dačov Lom, adresa pre poštový styk: Obecný úrad, 991 35 Dačov Lom č.262

IČ0: 00319279

DIČ: 2021243125

Právna forma: právnická osoba

**Demografický vývoj**

Počet obyvateľov k 31.12.2012: 425 obyvateľov prihlásených trvalému pobytu

Z toho je 351 obyvateľov starších ako 15 rokov, deti do 15 rokov 74

Počet žien: 173

Počet mužov: 178

Priemerný vek občanov žijúcich v obci je 37,74 rokov

Počet prisťahovaných občanov : 10

Počet odťahovaných občanov: 5

Počet narodených detí: 6

Počet úmrtí: 4

**Služby v obci**

V obci je predajňa COOP Jednota Krupina so zmiešaným tovarom , súkromné pohostinstvo, Slovenská pošta, ktorá je otvorená každý deň.

Ambulancia praktického lekára pre dospelých je v Modrom Kameni, ambulancie pre deti vo Veľkom Krtíši.

 **Geografická poloha**

Obec sa nachádza v severnej časti okresu Veľký Krtíš. Leží v strednej časti vulkanickej Krupinskej vrchoviny, v údolí otvorenom na juh. Vrchovina tu dosahuje nadmorské výšky od 485m do 605m nad morom.

**Symboly obce**

Symboly obce sú zaevidované v Heraldickom registri Slovenskej republiky pod signatúrou D-55/95.

-erb obce – v červenom štíte v striebornom oválnom venci s hore a dolu vpleteným zlatým šesť lupeňovým kvetom strieborný, hrotom nadol postavený lemeš, sprevádzaný po bokoch zlatými písmenami D a L

- vlajka obce –pozostáva zo siedmych pozdĺžnych pruhov vo farbách bielej, červenej a žltej. Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.

**História obce**

Obec vznikla v roku 1943 zlúčením Horného a Dolného Dačovho Lomu. Na území dnešnej obce pôvodne jestvovala iba obe Lom, ktorá sa prvýkrát v písomnej listine spomína v roku 1333. V priebehu svojho ekonomického vývinu mal Dačov Lom prevažne poľnohospodársky charakter. Súbežne s poľnohospodárskou výrobou sa praktizoval chov hovädzieho dobytka a oviec. Popri roľníkoch si svoje uplatnenie našli aj remeselníci: kováči, obuvníci kolári, stolári, vyrábali sa opálky z prútia, drevené náradie.

V septembri roku 2009 bola úradovňa obecného úradu presťahovaná do nových priestorov v novom kultúrnom dome. V kultúrnom dome, okrem sály kultúrneho domu, boli zriadené dve kancelárie (kancelária starostu obce a kancelária pracovníčky obecného úradu) na prízemí a na poschodí sobášna miestnosť.

Vstupná hala kultúrneho domu, v čase volieb, slúži ako volebná miestnosť.

**Základné orgány obce**

1.Obecné zastupiteľstvo

2.Starosta obce

**Obecné zastupiteľstvo**

Radko Kubolek – zástupca starostu

Jozef Antol – poslanec

Miloš Hlivár – poslanec

Mgr. Martina Barcajová – poslankyňa

Dušan Žlkovan – poslanec

**Starosta obce**

Štefan Škraban – zvolený 05.11.2011

 Obecné zastupiteľstvo rozhodovalo na svojich zasadnutiach o základných otázkach života obce. Zasadnutia obecného zastupiteľstva sa konali v dňoch **14.03.2012** – poslanci schválili Všeobecne záväzné nariadenie – požiarny poriadok obce, schválili konanie osláv Dňa matiek, plán kontrolnej činnosti hlavného kontrolóra na 1. Polrok 2012, schválili konanie brigády – zber odpadu na hlavnej ceste dňa 31. marca 2012**, 23.05.2012** – poslanci schválili záverečný účet obce bez výhrad a prevod výsledku hospodárenia do rezervného fondu vo výške 100%, schváli plat starostu obce,**28.08.2012** – VZN o komunálnom odpade, rozpočtové opatrenie 01/2012, **28.11.2012** – schválili konanie Mikuláša, poslanci schválili predkladanie rozpočtu na schválenie v novom tvare**, 14.12.2012-**poslanci schválili termín konania inventúry, Všeobecne záväzné nariadenie o dani z nehnuteľností na rok 2013, Všeobecne záväzné nariadenie obce o miestnych poplatkoch, rozpočet obce na rok 2013, rozpočtové opatrenie č.02/2012 podľa predloženého návrhu

Obec má schválené základné právne normy:

* Rokovací poriadok Obecného zastupiteľstva – aktuálne znenie schválené na zasadnutí 03.11.2010
* Pracovný poriadok obce
* Zásady odmeňovania poslancov obecného zastupiteľstva

 **Obecný úrad**

Je výkonným orgánom obecného zastupiteľstva a starostu obce. Zabezpečuje organizačné a administratívne práce. Prácu obecného úradu organizuje starosta obce.

Zamestnanci obecného úradu: Ing. Darina Rellová, úväzok 100%

Súčasťou obecného úradu je aj matričný úrad, ktorý zastrešuje aj obec Sucháň.

Matrikárka: Ing. Darina Rellová

**Hlavný kontrolór**

Do funkcie hlavného kontrolóra obce bola dňa 14.12.2011 zvolená Mgr. Anna Sláviková. V roku 2012 hlavná kontrolórka pracovala v zmysle platného plánu kontrolnej činnosti na rok 2012.

**Rozpočet obce, majetok obce, financovanie obce**

 Základným nástrojom finančného hospodárenia obce v príslušnom roku je rozpočet obce ,ktorým sa riadi pri financovanie úloh a funkcií obce. Vyjadruje samostatnosť hospodárenia obce.

 Rozpočet obce bol schválený obecným zastupiteľstvom 14.12.2011, uznesením číslo 07/2011. Schválený rozpočet bol v priebehu rozpočtového roka upravovaný dvakrát:

* Rozpočtové opatrenie č.01/2012, schválené dňa 28.08.2012
* Rozpočtové opatrenie č.02/2012, schválené dňa 14.12.2012

Plnenie rozpočtu

**Príjmy**

|  |  |  |  |
| --- | --- | --- | --- |
|  | rozpočet | plnenie | % plnenia |
| Bežné príjmy | 75 828,00 | 78 660,56 | 103,74 |
| Kapitálové príjmy | 0 | 0 | 0 |
| Finančné operácie | 2 450,00 | 2 450,00 | 100,00 |
| SPOLU | 75 828,00 | 81 110,56 | 103,74 |

|  |  |  |  |
| --- | --- | --- | --- |
| Názov | rozpočet | Plnenie 31.12.2012 | % plnenia |
| Výnos dane z príjmov | 49 000,00 | 53 166,20 | 108,50 |
| Daň z nehnuteľností | 14 980,00 | 16 908,32 | 112,87 |
| Daň za užívanie VP | 0 | 21,00 |  |
| Daň za psa | 330,00 | 367,88 | 111,48 |
| TKO | 3 000,00 | 3 289,50 | 109,65 |
| Príjmy z prenajatých pozemkov | 460,00 | 217,96 | 47,38 |
| Príjmy z prenajatých budov | 250,00 | 596,17 | 238,47 |
| Správne poplatky | 1 700,00 | 151,50 | 8,91 |
| Popl. a platby za predaj výrobkov | 3 800,00 | 377,32 | 9,93 |
| Poplatky a platby za stravné | 0 | 123,60 |  |
| Z účtov finančného hospodárenia | 0 | 36,77 |  |
| Bežné transfery zo ŠR | 2 008,00 | 2 698,94 | 134,41 |
| Bežné transfery VUC | 300,00 | 300,00 | 100,00 |
| Zostatok prostriedkov z predch. Období | 2 450,00 | 2 450,00 | 100,00 |

**Granty a transfery**

Obec prijala v roku 2012 transfery na zabezpečenie prenesených kompetencií štátnej správy a to:

* Na činnosť matričného úradu
* Civilná ochrana
* Hlásenie pobytu obyvateľov (REGOB)
* Aktivačná činnosť
* Voľby do NR SR

Finančné prostriedky na zabezpečenie ostatných prenesených kompetencií štátnej správy:

* Životné prostredie
* Miestne komunikácie a cestná doprava
* Stavebný úrad

Boli poukázané na účet Spoločného obecného úradu v Modrom Kameni priamo poskytovateľom transferu.

 Na zabezpečenie akcie „Povstalecká vatra“ bol obci poskytnutý transfer z VUC Banská Bystrica v sume 300,00€. Boli použité na ozvučenie tejto akcie.

**Kapitálové príjmy**

 V roku 2012 obec nemala kapitálové príjmy.

**Finančné operácie**

 Do rozpočtu obce bol cez finančné operácie zapojený zostatok kapitálového transferu v sume 2 450,00€, ktorý bol obci poskytnutý v roku 2010 na základe uznesenia vlády číslo 259 na realizáciu projektu „Výstavba príjazdovej komunikácie s odstavnými plochami k lyžiarskemu vleku v obci Dačov Lom“. V roku 2012 bola táto suma preinvestovaná a stavba bola v decembri 2012 zaradená do majetku obce.

**Výdavky**

|  |  |  |  |
| --- | --- | --- | --- |
|  | rozpočet | plnenie | % plnenia |
| Bežné výdavky | 75 128,00 | 60 696,11 | 80,79 |
| Kapitálové výdavky | 3 150,00 | 2 952,40 | 93,73 |
| Finančné operácie | 0 | 0 | 0 |
| SPOLU | 77 886,00 | 63 648,51 | 81,31 |

|  |  |  |  |
| --- | --- | --- | --- |
|  | rozpočet | Plnenie 31.12.2012 | % plnenia |
| Všeobecné verejné služby | 49 313,00 | 44 829,79 | 90,91 |
| Verejný poriadok a bezpečnosť | 0 | 0 | 0 |
| Ekonomická oblasť | 4 185,00 | 3 525,77 | 84,25 |
| Ochrana životného prostredia | 11 025,00 | 7 073,20 | 64,16 |
| Bývanie a občianska vybavenosť | 3 400,00 | 1 850,67 | 54,43 |
| Kultúra a rekreácia | 6 700,00 | 2 911,68 | 43,46 |
| Vzdelávanie | 505,00 | 505,00 | 100,00 |
| Obstarávanie kapitálových aktív | 3 150,00 | 2 952,40 | 93,73 |

**Majetok obce**

|  |  |  |  |  |
| --- | --- | --- | --- | --- |
|   | Stav k 1.1.2012 | Prírastky | Úbytky | Stav k31.12.2012 |
| Softvér | 616,81 | 0 | 0 | 616,81 |
| Drobný dlhodobý nehmotný maj. | 427,53 | 0 | 0 | 427,53 |
| Pozemky | 43 894,92 | 1 626,90 | 0 | 45 521,82 |
| Stavby | 406 266,97 | 140 000,00 | 0 | 546 266,97 |
| Samostatné hnuteľné veci | 14 057,77 | 0 | 0 | 14 057,77 |
| Dopravné prostriedky | 900,00 | 0 | 0 | 900,00 |
| Drobný dlhodobý hmotný maj. | 10 926,07 | 502,40 | 0 | 11 428,47 |
|  Ostatný dlhodobý hmotný maj. | 1 726,08 | 0 | 0 | 1 726,08 |
| Dlhodobý finančný maj. | 73 746,00 | 0 | 0 | 73 746,00 |

**Stavby:** prírastky – „Príjazdová komunikácia s odstavnými plochami k lyžiarskemu vleku v obci Dačov Lom“ 140 000,00€

**Drobný dlhodobý hmotný majetok:** prírastky – monitor PHILIPS 89,00€, notebook LENOVO – 413,40€

**Pozemky:** bezodplatne nadobudnuté pozemky v sume 1 626,90€ - k.ú. Horný Dačov Lom, č. parcely 337/1 záhrada 1587m2, č. parcely 338 – 404m2, č. parcely 339 – 51m2 jedná sa o zastavané plochy a nádvoria, k.ú. Dolný Dačov Lom č. parcely 28 – 423m2 – zastavané plochy a nádvoria

Všetky pozemky boli ocenené sumou 0,66€/1m2

**Náklady a výnosy**

|  |  |  |  |
| --- | --- | --- | --- |
| Č.účtu | Náklady | Rok 2012 | Rok 2011 |
| 501 | Spotreba materiálu | 8 313,24 | 11 112,00 |
| 502 | Spotreba energie | 3 889,93 | 6 421,00 |
| 511 | Opravy a udržiavanie | 173,28 | 569,00 |
| 512 | Cestovné | 58,91 | 62,00 |
| 513 | Náklady na reprezentáciu | 377,76 | 231,00 |
| 518 | Ostatné služby | 14 485,88 | 12 074,00 |
| 521 | Mzdové náklady | 23 668,67 | 17 560,00 |
| 524 | Zákonné sociálne poistenie | 8 128,04 | 5 539,00 |
| 527 | Zákonné sociálne náklady | 228,15 | 288,00 |
| 545 | Ostatné pokuty, penále | 250,00 | 9,00 |
| 548 | Ostatné náklady na prevádzkovú činnosť | 206,16 | 252,00 |
| 551 | Odpisy | 8 423,91 | 8 121,00 |
| 553 | Tvorba ostatných rezerv | 2 089,12 | 1 564,00 |
| 568 | Ostatné finančné náklady | 1 326,75 | 1 180,00 |
| 585 | Náklady na transfery z rozpočtu obce | 330,60 | 331,00 |
| 586 | Náklady na transfery ostatným subjektom | 2 000,00 | 3 300,00 |
|  | SPOLU | 70 060,48 | 62 192,00 |

|  |  |  |  |
| --- | --- | --- | --- |
| Č.účtu | Výnosy | Rok 2012 | Rok 2011 |
| 602 | Tržby z predaja a služieb | 224,60 | 943,00 |
| 632 | Daňové výnosy samosprávy | 68 924,75 | 69 013,00 |
| 633 | Výnosy z poplatkov | 3 517,15 | 5 094,00 |
| 648 | Ostatné výnosy z prevádzkovej činnosti | 2 602,89 | 1 706,00 |
| 653 | Zúčtovanie ostatných rezerv | 1 407,54 | 715,00 |
| 662 | Úroky | 41,33 | 174,00 |
| 693 | Výnosy z bežných transferov | 3 404,34 | 3 187,00 |
| 694 | Výnosy z kapitálových transferov | 3 491,20 | 2 893,00 |
|  | SPOLU | 83 614,35 | 73 725,00 |

Výnosy 83 614,35€

Náklady 70 060,48€

Výsledok hospodárenia pred zdanením 13 553,87€

Splatná daň z príjmov (591) 42,55€

Výsledok hospodárenia po zdanení 13 511,32€

 Rok 2012 bol v obci bohatý na kultúrne akcie, ktoré sa konali počas celého roka

* 13. máj 2012 bol venovaný sviatku matiek, v kultúrnom dome pozdravil prítomných starosta obce, kultúrny program zabezpečili deti z Centra voľného času z Veľkého Krtíša s vedúcou  Števkou Selskou
* Oslavy MDD sa konali dňa 3.júna na ihrisku telovýchovnej jednoty
* Obec sa každoročne zapája do organizovania akcie „Povstalecká vatra“, v roku 2012 sa konala dňa 31.augusta a obec na akciu prispela aj finančne
* Obec podporuje činnosť futbalového klubu miestnej telovýchovnej jednoty, z rozpočtu obce bol poskytnutý transfer v sume 2 000,00€, obec podporila aj konanie futbalového turnaja „Memoriál Ľubomíra Sedlačeka“, ktorý sa konal 21. júla
* 28.júla sa v sále nového kultúrneho domu konala zábava „na ľudovú nôtu“
* 29.septembra zavítal do obce ochotnícky divadelný súbor z Veľkého Krtíša - Divadlo bez groša s divadelnou hrou Pozvanie na husacinu alebo tri hrste fazule
* 6.decembra všetky deti v obci navštívil Mikuláš, čert a snehulienka

Údržba verejných budov, verejných priestranstiev, cintorína, miestnych komunikácií a bežnej údržby na zachovanie čistoty boli vykonávané občanmi obce, ktorí pracovali v rámci zmluvy o aktivačných prácach a vykonaní menších obecných služieb. V roku 2012 túto činnosť vykonávalo 14 občanov. Traja z nich pracovali na základe zmluvy s Úradom práce sociálnych služieb a rodiny Veľký Krtíš a 11 na základe zákona O obecnom zriadení – formou menších obecných služieb.

 Z hľadiska budúcich cieľov obec bude naďalej prostredníctvom svojich orgánov plniť hlavne samosprávne funkcie, na ktoré bola zriadená a prenesené úlohy štátnej správy.

Táto výročná správa sa vyhotovuje na účtovné obdobie od 1.1.2012 do 31.12.2012, účtovná závierka bola odovzdaná metodikovi pre účtovníctvo na Daňovom úrade v Banskej Bystrici v požadovanej forme a v stanovenom termíne.

 Po ukončení účtovného obdobia nenastali žiadne udalosti osobitného významu, ktoré by bolo potrebné uviesť v tejto výročnej správe.

V Dačovom Lome, 17. júna 2013

Vypracoval: Ing. Darina Rellová

 Štefan Škraban

 starosta obce